Diari Oficial de la Generalitat Valenciana


Sumari del DOGV 8381, del 12-09-2018 (2018/8398)

RESOLUCIÓ de 10 de setembre de 2018, de la Direcció General de Centres i Personal Docent, per la qual nomena funcionàries en pràctiques del cos de mestres les persones aspirants seleccionades en el marc del procediment selectiu convocat per l'Ordre 12/2018, de 17 d'abril, de la Conselleria d'Educació, Investigació, Cultura i Esport.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8381

Data del DOGV
:   12-09-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/8398


Data del document
:   10-09-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * funcionari

RESOLUCIÓ de 10 de setembre de 2018, de la Direcció General de Centres i Personal Docent, per la qual nomena funcionàries en pràctiques del cos de mestres les persones aspirants seleccionades en el marc del procediment selectiu convocat per l'Ordre 12/2018, de 17 d'abril, de la Conselleria d'Educació, Investigació, Cultura i Esport. [2018/8398]  
  
Per l'Ordre 12/2018, de 17 d'abril, de la Conselleria d'Educació, Investigació, Cultura i Esport, es convoca el procediment selectiu d'ingrés i el procediment per a l'adquisició de noves especialitats en el cos de mestres (DOGV 8277), i una vegada fetes públiques les llistes de les persones aspirants que han superat el concurs oposició, i de conformitat amb la base 11 de la convocatòria esmentada, resolc:  
  
  
Primer  
Nomenar funcionàries en pràctiques del cos de mestres les persones aspirants indicades en l'annex I d'aquesta resolució.  
  
Aquest nomenament tindrà efectes econòmics i administratius des de l'1 de setembre de 2018 o, si escau, des de la data de presa de possessió corresponent, i és des d'aquesta data el règim jurídic dels funcionaris nomenats el que s'estableix en la legislació vigent per als funcionaris en pràctiques.  
  
Segon  
Els nomenaments efectuats en virtut d'aquesta resolució estan condicionats al compliment dels requisits que s'estableixen en la base 2 de l'Ordre 12/2018, de 17 d'abril. A aquests efectes, una vegada examinada la documentació presentada per les persones aspirants seleccionades, d'acord amb el que es disposa en la base 10.3 de l'ordre referida, quedaran anul·lades les actuacions d'aquells que no hagen acreditat disposar d'alguns dels requisits exigits, i quedarà, per tant, sense efectes aquest nomenament.  
  
Tercer  
De conformitat amb el que disposa l'article 2 del Reial decret 456/1986, de 10 de febrer, modificat pel Reial decret 213/2003, de 21 de febrer, i l'article 6 del Decret 33/1999, del Consell, així com en la base 10.3 de l'ordre de convocatòria, aquells que en la data del nomenament en pràctiques ja estiguen prestant serveis remunerats en l'Administració com a personal funcionari de carrera, interí o com a personal laboral, sense perjudici de la situació administrativa o laboral que d'acord amb la normativa vigent els corresponga, hauran d'optar expressament per les remuneracions que perceben en qualsevol d'aquestes situacions o per aquelles que els corresponguen com a personal funcionari en pràctiques durant el temps que duren aquestes.  
  
Quart  
De conformitat amb la base 12.4 de l'ordre de la convocatòria, estimar la sol·licitud i declarar en situació de pròrroga per a la realització de la fase de pràctiques els aspirants indicats en l'annex II de la present resolució.  
Contra la present resolució, que posa fi a la via administrativa, es podrà interposar, amb caràcter potestatiu, recurs de reposició davant la Direcció General de Centres i Personal Docent de la Conselleria d'Educació, Investigació, Cultura i Esport, en el termini d'un mes comptador des de l'endemà de la publicació, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 10 de setembre de 2018.- El director general de Centres i Personal Docent: José Joaquín Carrión Candel.